To på rømmen

To på rømmen (originaltittel: Tangled) er en amerikansk animert fantasykomedie og eventyrmusikal for barn fra 2010 produsert av Disney. Filmen handler om en ung vakker kvinne kalt Rapunzel som lever en høyst spesiell tilværelse. Som baby ble hun bortført av en heks kalt Gothel og har siden vært innlåst i et høyt tårn uten trapper eller mulighet til å komme ut. Hun har et uvanlig langt lyst hår som strekker seg mange meter og det var nettopp på grunn av dette håret, og dens magiske kraft, at heksa bortførte henne. En dag får hun et uventet besøk av en etterlyst banditt som prøver å gjemme seg i tårnet. Ved hjelp av sitt lange hår firer hun seg ned og legger ut på et halsbrekkende eventyr sammen med den ettersøkte unge banditten. For første gang i sitt liv opplever Rapunzel verden utenfor og etterhvert finner hun ut av sitt kongelige opphav. Filmen er løst basert på eventyret om Rapunsel, som ble skrevet ned og popularisert av Brødrene Grimm på 1800-tallet.Walt Disney Studios Rolls Out Slate of 10 New Animated Motion Pictures Through 2012  (engelsk) Filmen er dataanimert og lansert i både 2D- og 3D-format.  

Filmen er den 50. i rekken av Disneys klassikere.

Den ble godt mottatt av anmelderne og ble en stor publikumsuksess.

Om filmen

 Popularitet og økonomi 
To på rømmen ble en stor suksess. Den innbrakte $591,8 millioner på verdensbasis, hvorav $200,8 millioner i USA, $41,4 millioner i Tyskland og $4,3 millioner i Norge. I tillegg innbrakte den $245,5 millioner på DVD-salg i USA. Ifølge The Numbers havnet den på 8. plass over de mest innbringende kinofilmene på verdensbasis i 2010 og på 10. plass i USA.

Produksjonskostnadene var på $260 millioner, noe som gjorde den til den dyreste animasjonsfilmen til da.

 Anmelderne 
Den ble godt mottatt av anmelderne, noe som gjenspeiles i at den har fått 89 % på Rotten Tomatoes.

Også de norske filmkritikerne gav den gode anmeldelser.

 Priser 
Den vant en Grammy for sangen "I See the Light".

 Roller (stemmer) 
 Roller  Originale stemmer  Norske stemmer Rapunsel  Mandy Moore  Marion Ravn Flynn Rider  Zachary Levi  Christian Ingebrigtsen Moder Gothel  Donna Murphy  Hilde Lyrån Slubbertsen bror  Ron PerlmanJohn DiMaggio  Odd-Magnus Williamson Vaktkommandør  M. C. Gainey  Nils Ole Oftebro Snyteskaft  Jeffrey Tambor  Hans Marius Hoff Mittet Bølle med krok  Brad Garrett  Dennis Storhøi Fyllik  Paul F. Tompkins  Christian Greger Strøm Vlad  Richard Kiel  Roy Markussen
Ellers medvirket: Anders Kjepperud, Hans Petter Moen, Katrine Blomstrand, Kjærand Moe, Morten Bergheim, Selma Isaksen, Tommy Karlsen og Øyvind B. Lyse.

 Sanger på norsk 

 Blomst med glans og glød
 Hilde Lyrån
 Selma Isaksen
 Marion Ravn
 Når skal jeg få et liv og Når skal jeg få et liv - reprise
 Marion Ravn
 Mamma vet best og Mamma vet best - reprise
 Hilde Lyrån
 Jeg har en drøm
 Marion Ravn
 Christian Ingebrigtsen
 Dennis Storhøi
 Hans Marius Hoff Mittet
 Cheezy Keys
 Nå ser jeg lys
 Marion Ravn
 Christian Ingebrigtsen

Referanser

 Eksterne lenker 



Kategori:Filmer fra 2010
Kategori:Disney-filmer
Kategori:Animerte fantasyfilmer fra USA
Kategori:Animerte barnefilmer fra USA
Kategori:Animerte filmmusikaler fra USA
Kategori:Animerte eventyrfilmer fra USA
Kategori:Engelskspråklige filmer
Kategori:Filmer basert på verk av brødrene Grimm
Kategori:Animerte romantiske filmer fra USA
Kategori:Animerte filmer innspilt i 3D-format